15 Kahoo, ka kholiseho ena, pele ke ne ke rera ho tla ho lōna,+ e le hore le ka ba le nako ea bobeli+ ea thabo, 16 ’me ka mor’a ho le fapohela ke ee Macedonia,+ le ho khutla Macedonia ho tla ho lōna+ le ho felehetsoa+ sebaka se itseng ke lōna ho ea Judea. 17 Ha e le hantle, ha ke ne ke e-na le morero o joalo, ha kea ka ka inehella mafeela+ leha e le afe, na ha ho joalo? Kapa lintho tseo ke li rerang, na ke li rera ho ea ka nama,+ e le hore ho ’na ho ka ba le “E, E” le “Che, Che”?+ 18 Empa ho ka itšetlehoa ka Molimo hore puo ea rōna e lebisitsoeng ho lōna hase E, ’me leha ho le joalo e le Che. 19 Etsoe Mora oa Molimo,+ Kreste Jesu, ea ileng a boleloa har’a lōna ka rōna, ke hore, ka ’na le Silvanase le Timothea,+ ha aa ka a fetoha E, ’me leha ho le joalo e le Che, empa E, e fetohile E, tabeng ea hae.+ 20 Etsoe ho sa tsotellehe hore na litšepiso+ tsa Molimo li ngata hakae, li fetohile E, ka eena.+ Ka hona ka eena hape ho thoe “Amen”+ ho Molimo hore e be khanya ka rōna. 21 Empa ea tiisang hore lōna le rōna re ba Kreste le ea re tlotsitseng+ ke Molimo. 22 O boetse o behile tiiso+ ea hae holim ’a rōna ’me o re file pontšo+ ea se tlang ho tla, ke hore, moea,+ ka lipelong tsa rōna.